CELEX: 62007CN0563
Language: sk
Date: 2007-12-20 00:00:00
Title: Vec C-563/07: Žaloba podaná 20. decembra 2007 – Komisia Európskych spoločenstiev/Maltská republika

23.2.2008   
            
            
               SK
            
            
               Úradný vestník Európskej únie
            
            
               C 51/37
            
         Žaloba podaná 20. decembra 2007 – Komisia Európskych spoločenstiev/Maltská republika
   (Vec C-563/07)
   (2008/C 51/61)
   Jazyk konania: angličtina
   Účastníci konania
   
      Žalobkyňa: Komisia Európskych spoločenstiev (v zastúpení: U. Wölker a D. Lawunmi, splnomocnení zástupcovia)
   
      Žalovaná: Maltská republika
   Návrhy žalobkyne
   
               —
            
            
               určiť, že Maltská republika si tým, že neposkytla informácie nevyhnutné na dosiahnutie súladu s rozhodnutím Európskeho parlamentu a Rady č. 280/2004/ES z 11. februára 2004 o mechanizme sledovania emisií skleníkových plynov v Spoločenstve a uplatňovania Kjótskeho protokolu (1) na Malte v spojení s článkami 2 až 7 rozhodnutia Komisie č. 166/2005/ES z 10. februára 2005, ktorým sa stanovujú pravidlá vykonávajúce rozhodnutie Európskeho parlamentu a Rady 280/2004/ES, nesplnila povinnosti, ktoré jej vyplývajú z článku 3 ods. 1 rozhodnutia.
            
         Žalobné dôvody a hlavné tvrdenia
   Podľa článku 3 ods. 1 rozhodnutia č. 280/2004/ES poskytnú členské štáty po posúdení skutočného pokroku a na umožnenie prípravy ročných správ Spoločenstva v súlade s povinnosťami vyplývajúcimi z Rámcového dohovoru OSN o zmene klímy a Kjótskeho protokolu Komisii určité informácie týkajúce sa emisií skleníkových plynov, a to každoročne k 15. januáru.
   Vzhľadom na skutočnosť, že Maltská republika neposkytla Komisii informácie k 15. januáru 2006, Komisia je nútená domnievať sa, že maltské orgány si nesplnili povinnosti, ktoré im vyplývajú z článku 3 ods. 1 rozhodnutia.
   
      (1)  Ú. v. EÚ L 49, s. 1.